«Anlegget»

«Anlegget» er et gammelt veiparti i Øksnes kommune i Nordland. Veien krysser den grunne Strengelvågfjorden mellom Strengelvåg og Klo, og var opprinnelig en del av fylkesvei 935. Veien ble bygd i perioden 1928–1934, og består av ei murt steinfylling og ei kort bru på 24 meter. Etter at veien ble delvis omlagt i 1970, er en parsell fremdeles i bruk som en del av dagens fylkesvei, mens en ca. 700 meter lang parsell ble stående ubrukt. Den gamle veiparsellen ble restaurert i 1996–1997, og brua ble gjenoppbygd etter gamle tegninger.

Den gamle veiparselen er foreslått vernet i Nasjonal verneplan for veger, bruer og vegrelaterte kulturminner.

Kilder
Nasjonal verneplan for veger, bruer og vegrelaterte kulturminner (se avsnitt om «Anlegget»)
Øksnesavisa: «Anlegget» - veien over Strauman

Kategori:Gamle veier i Norge
Kategori:Veier i Nordland
Kategori:Veier i Øksnes